**VŠEOBECNÉ ZÁVÄZNÉ NARIADENIE OBCE MUŽLA č. 5/2024**

**O PODMIENKACH DRŽANIA PSOV NA ÚZEMÍ OBCE A O ODCHYTE TÚLAVÝCH A ZABEHNUTÝCH PSOV NA ÚZEMÍ OBCE MUŽLA**

Obecné zastupiteľstvo v Mužle sa v súlade s ustanovením § 6 ods. 8 zákona č. 369/1990 Zb. o obecnom zriadení v znení neskorších predpisov vydáva

Všeobecné záväzné nariadenie obce Mužla č. 5/2024 o podmienkach držania psov na území obce a o odchyte túlavých psov na území obce Mužla

Článok 1.

Úvodné ustanovenia

1. Predmetom tohto všeobecne záväzného nariadenia (ďalej len “nariadenie“) je úprava

podmienok držania a vodenia psov na území obce Mužla najmä tiež:

a) úprava podrobnosti o vodení psov,

b) určenie miest, kde je voľný pohyb psa a vstup so psom zakázaný,

c) úprava podrobnosti o znečisťovaní verejných priestranstiev psom,

d) úprava spôsobu a podmienok vykonávania odchytu túlavých a zabehnutých psov na

území obce.

2. Pre účely tohto nariadenia sa za túlavého a zabehnutého psa považuje pes, ktorý sa voľne a

bez dozoru pohybuje na verejných priestranstvách na území obce Mužla.

Článok 2.

Chov psa na území obce

1.Každý pes držaný nepretržite viac ako 180 dní na území obce podlieha evidencii psov, ktorú vedie obec. Držiteľ psa je povinný prihlásiť psa do evidencie v lehote do 30 dní od uplynutia posledného dňa lehoty uvedenej v prvej vete v mieste, kde sa pes v danom roku prevažne nachádza. Každú zmenu skutočností a údajov, ktoré sa zapisujú do evidencie v obci, je držiteľ psa povinný jej nahlásiť do 30 dní od zmeny týchto skutočností alebo údajov.

2. Chov psov v bytových a nebytových priestoroch vo vlastníctve obce Mužla je zakázaný.

Článok 3.

Podrobnosti o vodení psov a zákaz voľného pohybu psov

1. Na území obce Mužla je voľný pohyb psov zakázaný na všetkých verejných priestranstvách

nachádzajúcich sa v zastavanom území obce Mužla.

2, Vodiť psa na verejnom priestranstve v zastavanom území obce Mužla je možné len na

vôdzke, bezpečne pripevnenej na obojku alebo prsnom postroji. Pevnosť vôdzky a jej dĺžka

musia byť primerané, tak aby držiteľ psa mohol psa ovládať v každej situácii.

3. Na všetkých verejných priestranstvách v zastavanom území obce Mužla môže psa viesť len

osoba, ktorá je fyzicky a psychicky spôsobilá a schopná ovládať ho v každej situácii, pričom je

povinná predchádzať tomu, aby pes útočil alebo iným spôsobom ohrozoval človeka alebo

zvieratá a zároveň zabraňovať vzniku škôd na majetku, prírode a životnom prostredí, ktoré by

pes mohol spôsobiť.

4. Na celom území obce Mužla je zakázaný voľný pohyb psa bez priameho, bezprostredného

dozoru osoby, ktorá psa vedie alebo má nad ním dozor.

5. Ponechanie psa uviazaného alebo bez uviazania bez dozoru majiteľa sa na verejných priestranstvách zakazuje.

Článok 4.

Zákaz vstupu so psom

Vstup so psom je na území obce Mužla zakázaný:

a) do priestorov obecného úradu,

b) do obecných školských, sociálnych, športových a kultúrnych zariadení,

c) do obecných zdravotníckych zariadení,

d) na obecný cintorín a do domu smútku.

2. Zákaz vstupu so psom podľa odseku 1. sa nevzťahuje na:

a) vodiacich psov,

b) psov používaných pri záchranných prácach,

c) psov používaných pri plnení úloh civilnej ochrany

Článok 5.

Podrobnosti o znečisťovaní verejných priestranstiev

1. Držiteľ psa alebo ten, kto psa vedie je v prípade, ak pes znečistí verejné priestranstvo povinný

bezodkladne znečistenie odstrániť z verejného priestranstva a po ich odstránení

zlikvidovať vhodným spôsobom. Pre tento účel je držiteľ psa povinný mať pri jeho vodení na

verejnom priestranstve k dispozícii vlastnú vhodnú pomôcku na odstránenie psích výkalov.

Článok 6.

Podmienky odchytu túlavých a zabehnutých psov

1. Odchyt túlavých a zabehnutých psov na území obce Mužla vykonáva najbližšia odchytová stanica.

2. Spôsob odchytu je poverený zamestnanec odchytovej stanice povinný prispôsobiť miestu, času

a okolnostiam situácie. Pri odchyte dbá najmä na ochranu života a zdravia osôb i odchytávaného psa.

Článok 7.

Umiestnenie odchytených psov

Odchytený pes bude umiestnený v záchytnom odchytovom koterci zriadenom obcou Mužla po

dobu nevyhnutnú. Po uplynutí tejto doby bude pes umiestnený do útulku pre zvieratá.

Článok 8.

Informovanie o odchytených psoch

1. Odchytenie psa bude po vykonaní odchytu oznámené verejnosti a to oznamom na stránke

Mužla a vyhlásením v miestnom rozhlase.

Článok 9.

Náhrada nákladov spojených s odchytom a umiestnením psa

1. Majiteľ odchyteného psa je pred jeho prevzatím povinný uhradiť obci Mužla náhradu

nákladov vynaložených na odchyt, náklady na veterinárneho lekára, ktoré vzniknú vykonaním

základného vyšetrenia a ošetrenia odchyteného psa počas doby karantény, pripadne náklady

spojene s jeho utratením na základe rozhodnutia veterinárneho lekára zo závažných

zdravotných dôvodov ako aj náklady na jeho pobyt v záchytnom odchytovom koterci v obci Mužla.

2. Výška náhrady nákladov na pobyt v záchytnom odchytovom koterci, uhrádzanej obci Mužla sú stanovené nasledovne: 10 €/ deň, 20 €/noc.

Článok 9.

Vydanie odchyteného psa

1. Odchytený pes s čipom bude vydaný jeho majiteľovi.

2. Odchytený pes bez čipu bude vydaný osobe, ktorá o sebe čestným vyhlásením potvrdí, že je

jeho majiteľom.

3. Vydanie psa po jeho odovzdaní do útulku alebo karantény u tretej osoby sa spravuje

podmienkami príslušného prevádzkovateľa.

Článok 10.

Záverečné ustanovenia

Toto všeobecné záväzné nariadenie č. nadobúda účinnosť 1. januára 2025.

Dátum vyhotovenia: 22.11.2024

Dátum vyvesenia : 27.11.2024 Ing. Farkas Iván

Dátum zvesenia: 11.12.2024 starosta obce

Schválené uznesením: 19/11122024

Dátum účinnosti: 1.1.2025